**Վիգան** (անգլ.՝ City of Vigan, իսպ.՝ La Ciudad de Vigan, Ciudad Fernandina de Vigan, թագ․՝ Lungsod ng Vigan), Ֆիլիպինների Հարավային Իլոկոս նահանգի վարչական կենտրոնը։ Քաղաքը ընդգրկում է 11 կմ² տարածք։ Բնակչությունը 53,879 մարդ է (2015)։ Բնակչության խտությունը կազմում է 4,295 մարդ/կմ²։

Քաղաքը գտնվում է Լուսոն կղզու արևմտյան ափին և ուղղված է դեպի Հարավչինական ծովը։ Կառուցվել է տարբեր ոճերով, ճարտարապետության մեջ համակցված են ինչպես իսպանական, այնպես էլ արևելյան տարրեր։

Պատմություն
-----------

Վիգանը գտնվում է մի կղզու վրա, որը ցամաքի հիմնական զանգվածից առանձնացված է երեք գետերով՝ Աբրա, Մեստիսո և Գովանտես։ Դեռ իսպանացիների գալուց առաջ, այս տարածքի բնակչությունը առևտուր է արել չինացի վաճառականների հետ։ Ասիայի երկրներից տարբեր ապրանքներ են բերվել այստեղ՝ լեռնային շրջանների ժողովուրդների կողմից արդյունահանվող ոսկու, մոմի և այլ ապրանքների հետ փոխանակելու համար։ Գեներալ-նահանգապետ Գվիդո դե Լավեսարիսի՝ Իսպանիայի թագավոր Ֆիլիպ II-ին ուղղված երկու նամակներում ասվում է.

> Լավ կլինի ուղարկել կապիտան Խուան դը Սալսեդոյին 70 կամ 80 զինվորի հետ միասին՝ ուսումնասիրելու իլոկանների հողերը Բիգան կոչվող գետի ափերին։
> 
> 

Իսպանացիներն այստեղ են ժամանել 1572 թվականին։ Խուան դը Սալկեդոն հիմնադրել է քաղաքը, որը կոչվել է Վիլյա Ֆերնանդինա դե Վիգան՝ ի պատիվ Ֆիլիպ II-ի որդու՝ արքայազն Ֆերդինանդի։

Սկզբնապես նահանգը, որի կենտրոնը Վիգանն էր, միավորել է մի քանի ժամանակակից նահանգների տարածքները։ Դրանք են Հարավային և Հյուսիսային Իլոկոս, Լա Յունիոն, Աբրա և Լեռնային գավառի մի մասն։ 1576 թվականին, ավգուստինյան վանականների գալուց հետո, սկսվել է շրջանի քրիստոնեացումը։ Այստեղ տեղակայվել է իսպանական կայազոր` հարևան տարածքները վերահսկելու համար։ Սկզբնապես քաղաքը կոչվել է Վիլյա Ֆերնանդինա, այնուհետև՝ Վիլյա Ֆերնադինա դե Վիգան, և վերջում թողել են միայն վերջին մասը։ 17-րդ դարում Վիգանը եղել է Նոր Սեգովիայի արքեպիսկոպոսության կենտրոնը։

Բնակչություն
------------

Բնակչության թվաքանակը| 1903 | 1918 | 1939 | 1948 | 1960 | 1970 | 1975 | 1980 | 1990 | 1995 | 2000 | 2007 | 2010 | 2015 |
| --- | --- | --- | --- | --- | --- | --- | --- | --- | --- | --- | --- | --- | --- |
| 14945 | 17765 | 20939 | 21067 | 25990 | 30252 | 31971 | 33483 | 38574 | 42067 | 45143 | 47246 | 49747 | 53879 |

Կրթությունը Վիգանում
--------------------

Քաղաքն ունի մի շարք բարձրագույն ուսումնական հաստատություններ։ Հյուսիսային Ֆիլիպինների համալսարանը ամենահինն է Հյուսիսային Լուսոնում։ Հյուսիսային Իլոկոսի Սուրբ Պողոսի քոլեջը ամենահին մասնավոր հիմնարար դպրոցն է, որը հիմնադրվել է Վիգանի Սուրբ Պողոսի վանքի քույրերի կողմից։ Վիգանի աստվածաբանական քոլեջը մարզի երկրորդ ամենահին մասնավոր հիմնարար դպրոցն է, որը հիմնադրվել է Աստվածաբանական միության քահանաների կողմից։

Քույր-քաղաքներ
--------------

* Մարոկկո Ագադիր, Մարոկկո
* Ամերիկայի Միացյալ Նահանգներ Հոնոլուլու, Հավայի, ԱՄՆ
* Մալայզիա Մալակկա, Մալայզիա
* Արգենտինա Մար դել Պլատա, Արգենտինա

Ծանոթագրություններ
------------------

1. ↑  2020 Census of Population and Housing (2020 CPH) Population Counts Declared Official by the President — PSA, 2021.
2. ↑  Census of Population (2015). "Region I (Ilocos Region)" Archived 2019-05-09 at the Wayback Machine.. Total Population by Province, City, Municipality and Barangay. PSA. Retrieved 20 June 2016.
3. ↑  De la Torre Visitacion (2006)։ *The Ilocos Heritage*։ Makati City: Tower Book House։ էջ 2։ ISBN 978-971-91030-9-7
4. ↑  Lester V. Ledesma։ «Sister Cities (Vigan and Melaka living parallel lives)»։ Cebu Smile։ Արխիվացված է օրիգինալից 2015 թ․ սեպտեմբերի 25-ին։ Վերցված է 2015 թ․ սեպտեմբերի 25  `|url-status=` պարամետրը գոյություն չունի (օգնություն)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames · GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Մեծ կատալոնական |
|  |
| Չափորոշչային վերահսկողություն | LCCN: no2003124362 · VIAF: 153954077 · WorldCat VIAF: 153954077 |

 |